**Obec Kyjov**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Obec Kyjov, na základe prenesenej pôsobnosti štátnej správy, podľa článku 71 Ústavy Slovenskej republiky a podľa § 6 ods. 2 zákona č. 369/1990 Zb. o obecnom zriadení v znení neskorších zmien a doplnkov a v súlade s § 6 odsek 12 písmeno c) Zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov, v znení zákona č. 325/2012 Z. z., ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a o zmene a doplnení niektorých zákonov,

**v y d á v a**

**Všeobecne záväzné nariadenie č. 5/2016**

o financovaní materských škôl a školských zariadení

**zriadených na území obce Kyjov na kalendárny rok 2016**

**Čl. 1**

**Predmet**

Predmetom tohto všeobecne záväzného nariadenia (ďalej len „VZN“) je určiť :

1. podrobnosti financovania,
2. lehotu na predloženie údajov,
3. výšku finančných prostriedkov určených na mzdy a prevádzku,
4. deň v mesiaci, do ktorého poskytne finančné prostriedky,

**Čl. 2**

**Financovanie materskej školy (MŠ)**

Do MŠ môže byť dieťa prijaté len v súlade s § 59 zákona c. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a § 5 zákona c. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

1. **podrobnosti financovania :** Obec financuje náklady na deti MŠ podľa počtu detí prijatých do MŠ podľa stavu k 15. septembru predchádzajúceho kalendárneho roka,
2. **lehota na predloženie údajov :** riaditeľ ZŠ s MŠ predloží údaje o počte detí MŠ v štruktúre podľa písmena **c)** najneskôr 15.01.2016,
3. **výška finančných prostriedkov určených na mzdy a prevádzku : 2 700 €/ mesiac**
4. **deň v mesiaci, do ktorého poskytne finančné prostriedky :** 28. deň v mesiaci.

**Čl. 3**

**Financovanie zariadenia školského stravovania (ZŠS)**

Do ZŠS môže byť dieťa prijaté len v súlade s § 5 zákona c. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

1. **podrobnosti financovania :** Obec financuje náklady na stravovanie žiakov základných škôl v zriaďovateľskej pôsobnosti obcepodľa počtu skutočných stravníkov,
2. **lehota na predloženie údajov :** riaditeľ ZŠ s MŠ predloží údaje o počte skutočných stravníkov, (žiakov ZŠ a detí v MŠ podľa stavu 31.12.2016) v ŠSZ najneskôr 15.01.2017,
3. **výška finančných prostriedkov určených na mzdy a prevádzku : 1200 €/ mesiac**
4. **deň v mesiaci, do ktorého poskytne finančné prostriedky :** 28. deň v mesiaci.

**Čl. 4**

**Financovanie záujmového vzdelávania detí v centrách voľného času (CVČ)**

Do CVČ môže byť dieťa prijaté len v súlade s § 5 zákona c. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov.

1. **podrobnosti financovania :** Obec financuje náklady na deti v CVČ podľa počtu detí prijatých do CVČ podľa stavu k 15. septembru predchádzajúceho kalendárneho roka
2. **lehota na predloženie údajov :** riaditeľ CVČ zriadeného obcou predloží údaje o počte detí  navštevujúcich CVČ najneskôr do 15.01.2017,
3. **výška finančných prostriedkov určených na mzdy a prevádzku :**

1) na žiaka základnej školy v CVČ je 10 eur / rok

2) na žiaka strednej školy v CVČ je 10 eur / rok

1. **mesiac, do ktorého poskytne finančné prostriedky :** január

**Čl. 5**

**Záverečné ustanovenia**

1. Toto VZN bolo schválené uznesením OZ Kyjov č.12/2016/5 zo dňa 9.12.2016.
2. Ruší sa uznesenie č. 4/2012
3. Všeobecne záväzné nariadenie obce nadobúda účinnosť 1. januára 2017.

 Mgr. Chamila Juraj

 starosta obce